अंजू बाला (राजनीतिज्ञ)
डॉ० अंजू बाला (जन्म ९ सितम्बर, 1979 कठुआ, जम्मू-कश्मीर, भारत) एक राजनैतिक चेहरा है जोकि भारत की सोलहवीं लोकसभा में सांसद हैं। 2014 के चुनावों में इन्होंने उत्तर प्रदेश की मिश्रिख लोक सभा निर्वाचन क्षेत्र से भारतीय जनता पार्टी की ओर से भाग लिया और 87 हजार 363 वोटों से अपने प्रतिद्वंदी अशोक कुमार रावत को मात दी, मिश्रिख लोकसभा सीट से 2014 में भारतीय जनता पार्टी के टिकट पर चुनाव जीतने वाली अंजू बाला का संसद में प्रदर्शन और भी बेहतर रहा, 8 जनवरी 2019 तक चले सत्र के दौरान उन्होंने 98.44 फीसदी उपस्थिति दर्ज कराई इस दौरान 321 दिन चले सत्र में वो 316 दिन उपस्थित रहीं जिसके अंतर्गत उन्होंने 232 सवाल उठाए और 125 बहस में हिस्सा लिया ।